**«Շնագայլն ու ուղտը»** (ռուս.՝ «Шакалёнок и верблюд»), խորհրդային մուլտիպլիկացիոն ֆիլմ՝ ստեղծված 1956 թվականին հնդկական ժողովրդական հեքիաթի մոտիվներով։

Սյուժե
------

Գետի ափին զբոսնելիս շնագայլն ու իր ընկերը՝ ուղտը, զգում են, որ սովածացել են։ Սակայն ամայի ափին չոր փշերից բացի ոչինչ չկա, իսկ հակադիր ափին թռչկոտում են համեղ ծովախեցգետինները, և աճել է քաղցր, հյութալի շաքարեղեգը։ Շնագայլը շատ է ցանկանում համտեսել ծովախեցգետիններ, սակայն մյուս ափն անցնել նա ի վիճակի չէ։

Որոշելով գետի մյուս ափն անցնել ուղտի մեջքին՝ փոքրիկ խորամանկը փորձում է նրան գայթակղել այնտեղ աճող շաքարեղեգով, սակայն այն պատկանում էր մարդկանց, և ուղտը վախենում էր դիպչել դրանց։ Շնագայլը խաբում է իր ընկերոջը, թե մարդիկ վաղուց հեռացել են այդ վայրերից, և շաքարեղեգի ոչ ոքի չի պատկանում։

Անցնելով գետի մյուս ափը՝ ուղտը գնում է շաքարեղեգ ուտելու, իսկ շնագայլն զբաղվում է ծովախեցգետինների որսով։

Հաջող որսից հետ կշտացած շնագայլը ցանկանում է վերադառնալ, բայց ուղտը չի ուզում է հետ լողալ, մինչև չուտի ամբողջ շաքարեղեգը։ Դժգոհ շնագայլը մտածում է, թե ինչպես արագ տուն հասնի, և տեսնում է դաշտում աշխատող մարդկանց։ Հնարամիտ շնագայլը գլխի է ընկնում, թե ինչպես կարող է ուղտին ստիպել թողնել շաքարեղեգն ու անցնել գետի մյուս ափը։ Ընդհանրապես չմտահոգվելով իր ընկերոջ մասին՝ նա սկսում է երգել՝ փորձելով գրավել մարդկանց ուշադրությունը։

Նրա մտահղացումն իրականանում է։ Շնագայլի երգը լսած մարդիկ նկատում են ուղտին և սկսում վտարել նրա։ Վախեցած ուղտը նետվում է գետը, որպեսզի լողա դեպի մյուս ափը։ Շնագայլը բարձրանում է նրա մեջքին։ Հասկանալով, թե ինչ չար կատակ է իր գլխին խաղացել նա, ում ընկեր էր համարվում, ուղտը ցանկանում է պատժել շնագայլին և գետի մեջտեղում նրան գցում է ջուրը։ Հենց դրան էր սպասում կոկորդիլոսը, որը վաղուց ատամ էր սրում չափազանց ինքնավստահ շնագայլի դեմ։ Եվ կոկորդիլոսը կուտեր վերջինիս, եթե ուղտը վրա չհասներ ու ափ չհաներ իր նախկին ընկերոջը։

Ստեղծողներ
----------

|  |  |
| --- | --- |
| Սցենարիստ | Լև Արկադև, Իգոր Բոլգարին |
| Երգի տեսքտի հեղինակ | Միխայիլ Վոլպին |
| Ռեժիսոր | Վլադիմիր Պոլկովնիկով |
| Բեմադրող նկարիչներ | Ռոման Կաչանով, Ալեքսանդր Վինոկուրով |
| Կոմպոզիտոր | Կարեն Խաչատրյան |
| Օպերատորներ | Եկատերինա Ռիզո, Ն. Կլիմովա |
| Հնչյունային օպերատոր | Նիկոլայ Պրիլուցկի |
| Նկարիչ-մուլտիպլիկատորներ | Գենադի Նովոժիլով, Վլադիմիր Կրումին, Կիրիլ Մալյանտովիչ, Բորիս Չանի, Ֆաինա Եպիֆանովա, Վյաչեսլավ Կոտյոնոչկին, Դմիտրի Բելով, Իգոր Պոդգորսկի |
| Դերերը հնչյունավորել են | Գեորգի Վիցին — *շնագայլ*,Գենադի Դուդնիկ — *ուղտ* |

Վերաթողարկում
-------------

Մուլտֆիլմն ընդգրկվել է հետևյալ հավաքածուներում՝ «Լավագույն խորհրդային մուլտֆիլմեր» (Studio PRO Video, VHS 1990-ական թվականներ), «Ուրախ գազանանոց» (DVD, «Союз Видео», 2006 թ.), «Ամենասիրելի մուլտֆիլմերը», թողարկում 29 (DVD, «Союз Видео», 2009 թ.), «Ара, бара, пух!» (DVD, «Крупный План», 2008 թ.)։

Գրականություն
-------------

* Фильмы-сказки. Сценарии рисованных фильмов. Выпуск 5. М.: «Искусство», 1958, 291 стр. илл.
* Л. Аркадьев, И. Болгарин. «Шакалёнок и верблюд», фильм-сказка, художник К. Карпов. Москва. Издательство «Фламинго», 1995. По материалам мультфильма.

Ծանոթագրություններ
------------------

1. ↑  Данные о DVD диске/ozon.ru
2. ↑  Данные о DVD диске/ozon.ru
3. ↑  Данные о DVD диске/ozon.ru
4. ↑  Данные об издании. FantLab.ru(չաշխատող հղում)
.

Արտաքին հղումներ
----------------

* «Շնագայլն ու ուղտը» մուլտֆիլմը «Անիմատոր.ռու» կայքում
* Мультфильм «Шакалёнок и верблюд» на сайте Архива кино.
* Мультфильм «Шакалёнок и верблюд» на сайте памяти Георгия Вицина. Archived 2016-09-14 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |